Sutarties projektas

**VIEŠOJO PIRKIMO SUTARTIS, KURIA ĮSIGYJAMA PROJEKTO VYKDYMO PRIEŽIŪRA**

Akcinė bendrovė Via Lietuva, juridinio asmens kodas 188710638, kurios registruota buveinė yra Kauno g. 22-202, Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama Užsakovu, ir

[įrašyti sutarties šalies pavadinimą, teisinę formą], juridinio asmens kodas [įrašyti], kurios registruota buveinė yra [įrašyti tikslų adresą], duomenys apie įmonę kaupiami ir saugomi Lietuvos Respublikos juridinių asmenų registre, atstovaujama [įrašyti pareigas, vardą, pavardę], veikiančio pagal [įrašyti atstovavimo pagrindą], toliau vadinama Teikėju, (jei tai ūkio subjektų grupė – atitinkami duomenys apie kiekvieną partnerį),

toliau kartu šioje pirkimo sutartyje vadinami Šalimis, o kiekvienas atskirai – Šalimi,

vadovaujantis**„Krašto kelio Nr. 179 Dusetos–Degučiai–Dūkštas ruožo nuo 0 iki 6,04 km kapitalinio remonto projekto vykdymo priežiūra“**, CVP IS pirkimo numeris *įrašytii* viešojo pirkimo rezultatais,

sudarė šią pirkimo sutartį, toliau vadinamą Sutartimi:

1. **Bendrosios nuostatos**
   1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
   2. Sutartis;
   3. Pirkimo dokumentai;
   4. Sutarties pakeitimai;
   5. Pasiūlymas.
2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
3. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
7. Šioje Sutartyje vartojamos sąvokos:
   1. Užsakovo atstovas – Sutarties 112 punkte nurodytas Užsakovo paskirtas už Sutarties vykdymą atsakingas asmuo.
   2. Darbų kiekių žiniaraštis – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis, išreikšta statybos darbų vienetais.
   3. Reglamentas – Atliktų statybos darbų perdavimo statytojui (Užsakovui) komisijos darbo reglamentas.
   4. Statybos darbų esminiai trūkumai – statybos darbų trūkumai taip, kaip jie yra apibrėžti Reglamente.
   5. Statybos darbų neesminiai trūkumai – statybos darbų trūkumai taip, kaip jie yra apibrėžti Reglamente.
8. **SUTARTIES DALYKAS**
9. Vadovaudamasis šioje Sutartyje nustatytomis sąlygomis ir tvarka, Teikėjas įsipareigoja pagal Užsakovo pateiktą **krašto kelio Nr. 179 Dusetos–Degučiai–Dūkštas ruožo nuo 0 iki 6,04 km kapitalinio remonto** techninį darbo projektą (toliau – Projektas) ir Užsakovo pateiktą techninę specifikaciją, atlikti Projekto vykdymo priežiūrą. Į Sutarties kainą Teikėjas yra įtraukęs visas su Projekto vykdymo priežiūra susijusias išlaidas.“

Teikėjo įsipareigojimai, apibrėžti Sutarties 8 punkte, Sutartyje kartu vadinami **Paslaugomis**.

1. Vadovaudamasis šioje Sutartyje nustatytomis sąlygomis ir tvarka, Užsakovas įsipareigoja priimti tinkamai (kokybiškai) suteiktų Paslaugų rezultatą, sudaryti Teikėjui būtinas sąlygas Paslaugoms teikti ir sumokėti Teikėjui už suteiktas Paslaugas Sutartyje numatytomis sąlygomis ir terminais.
2. **SUTARTIES KAINODARA**
3. Sutartyje yra pasirinktas šis kainos apskaičiavimo būdas: fiksuotos kainos.
4. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“[[1]](#footnote-1), 2.11. papunktyje) yra ................ ([įrašyti sumą žodžiais]) EUR su PVM. Pradinės Sutarties vertė be PVM yra ...................... ([įrašyti sumą žodžiais]) EUR, 21 proc. PVM yra ...................... ([įrašyti sumą žodžiais]) EUR.
5. Sutarties kaina, nustatyta viešojo pirkimo metu yra ................ EUR su PVM ([įrašyti sumą žodžiais]). Į Sutarties kainą yra įskaičiuoti visi Teikėjo mokami mokesčiai ir patiriamos išlaidos, susijusios su Sutarties vykdymu.
6. Užsakovas už visas pirkimo dokumentuose ir Sutartyje numatytas Paslaugas, t.y. už visą Sutarties objektą, sumoka Teikėjui visą Sutarties kainą, jeigu pirkimo dokumentuose bei Sutartyje nurodytų Paslaugų apimtys[[2]](#footnote-2) nekinta, o faktinis Paslaugų kiekis nesiskiria daugiau kaip 10 procentų, skaičiuojant nuo pradinės Sutarties vertės.
7. Sutarties kaina dėl pasikeitusių mokesčių perskaičiuojama tokia tvarka:
   1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina neperskaičiuojama;
   2. perskaičiavimas atliekamas, įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
   3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos teisės aktus;
   4. Sutarties kainos dėl pasikeitusių mokesčių pakeitimas įforminamas papildomu Šalių susitarimu;
   5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
8. Suinteresuotos šalies prašymu Sutarties kaina pagal statybos sąnaudų elementų kainų pokytį (statinių tipas – Inžineriniai statiniai) perskaičiuojama tokia tvarka:
   1. Sutarties vykdymo laikotarpiu Paslaugų kaina pagal statybos sąnaudų elementų kainų pokytį (statinių tipas – Inžineriniai statiniai) perskaičiuojama (didinama arba mažinama) ne dažniau kaip kas 6 (šešis) mėnesius, pirmąjį perskaičiavimą atliekant ne anksčiau kaip po 6 (šešių) mėnesių nuo Sutarties įsigaliojimo dienos, jeigu pirmojo perskaičiavimo metu statybos sąnaudų elementų kainų pokytis (statinių tipas – Inžineriniai statiniai) lyginant einamųjų metų mėnesio kainas su praėjusių metų to paties mėnesio kainomis, yra didesnis kaip 10 (dešimt) procentų, o paskesnių perskaičiavimų metu – statybos sąnaudų elementų kainų pokytis (statinių tipas – Inžineriniai statiniai), lyginant einamojo metų mėnesio kainas su prieš tai buvusio perskaičiavimo metu nustatyta kaina, yra didesnis negu 10 (dešimt) procentų.
   2. Paslaugų kainos perskaičiavimo eiga:
      * 1. Pirmojo perskaičiavimo metu užfiksuojama suteiktų Paslaugų kaina, kurią sudaro suma per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama suteiktų Paslaugų kaina, kurią sudaro, suma per laikotarpį, praėjusį nuo prieš tai buvusio suinteresuotos Šalies prašymo perskaičiuoti Sutarties kainą iki vėlesnio suinteresuotos Šalies prašymo perskaičiuoti Sutarties kainą;
        2. Pirmojo perskaičiavimo metu užfiksuojama nesuteiktų Paslaugų, tai yra ta Paslaugų kainos dalis, kuri lieka iš Paslaugų kainos, nurodytos Sutarties 12 punkte, atėmus suteiktų Paslaugų sumą per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama nesuteiktų Paslaugų kaina, tai yra ta Paslaugų kainos dalis, kuri lieka iš perskaičiuotos (indeksuotos) Paslaugų kainos, kuri nustatyta prieš tai buvusio perskaičiavimo metu, atėmus suteiktų Paslaugų sumą per laikotarpį nuo Sutarties įsigaliojimo iki vėlesnio suinteresuotos Šalies prašymo perskaičiuoti Sutarties kainą;
        3. Nesuteiktų Paslaugų kaina padauginama iš Indekso pokyčio koeficiento.
        4. Indekso pokyčio koeficientas (K):K = IPb/IPr;
        5. IPr – indekso reikšmė laikotarpio pradžioje, kuri yra ne ankstesnė, negu pasiūlymų pateikimo pirkimo termino pabaigos diena;
        6. IPb– indekso reikšmė laikotarpio pabaigoje, kuri yra ne vėlesnė, negu paskutiniojo Paslaugų priėmimo-perdavimo akto pasirašymo diena;
        7. Indekso reikšmių šaltinis – Valstybės duomenų agentūros duomenų bazės. Šiuos indeksus galima rasti (žingsniai):
           1. <https://osp.stat.gov.lt>;
           2. Visi rodikliai;
           3. Rodiklių duomenų bazė;
           4. Pagal temą;
           5. Ūkis ir finansai (makroekonomika);
           6. Kainų indeksai, pokyčiai ir kainos;
           7. Statybos sąnaudų elementų kainų indeksai (SSKI), kainų pokyčiai ir svoriai;
           8. Statybos sąnaudų elementų kainų indeksai;
           9. Statybos sąnaudų elementų kainų indeksai (2021 m. – 100);
           10. Pasirenkama „Darbo užmokestis ir pridėtinės išlaidos“;
        8. Nurodome laikotarpį.
   3. Paslaugų kainos pataisymas (atitinkamai ir Pradinės Sutarties vertės) pagal statybos sąnaudų elementų kainų pokytį atliekamas iki ateinančio mėnesio 21 (dvidešimt pirmos) dienos. Šis pakeitimas įforminamas papildomu Šalių susitarimu. Pataisyta Paslaugų kaina įsigalioja nuo papildomo Šalių susitarimo pasirašymo mėnesio pirmos dienos. Paslaugų kainos peržiūra netaikoma, jeigu dėl Teikėjo kaltės vėluojama vykdyti įsipareigojimus pagal Sutartį.
9. **PASLAUGŲ TEIKIMO TERMINAI**
10. Teikėjas Paslaugas, numatytas Sutarties 8 punkte, pradeda vykdyti, įsigaliojus rangos darbų pagal Projektą sutarčiai, ir vykdo visą statybos laikotarpį iki statybos užbaigimo akto arba deklaracijos apie statybos užbaigimą įregistravimo dienos.
11. Į Sutarties 16 punkte nurodytą laikotarpį neįskaitomas Sutarties sustabdymo laikotarpis dėl Sutarties 18 punkte nurodytų aplinkybių.
12. Sutarties (ar jos dalies) vykdymas gali būti sustabdytas dėl:
    1. atsiradusių nenumatytų papildomų darbų ar paslaugų, turinčių reikšmingos įtakos Paslaugų teikimui tinkamai ir laiku, atliekamų pagal atskirą viešojo pirkimo sutartį;
    2. būtinybės atlikti tyrinėjimus ar bandymus, kurie nebuvo numatyti techninėje specifikacijoje;
    3. dėl aplinkybių, sudarančių kliūtis Užsakovui vykdyti savo sutartinius įsipareigojimus.
13. Apie Sutarties 18.1 ir (ar) 18.2 papunkčiuose nurodytas aplinkybes Teikėjas nedelsiant privalo informuoti Užsakovą ir ne vėliau kaip per 14 (keturiolika) dienų nuo aplinkybių atsiradimo pagrįsti dokumentais. Užsakovas per 7 (septynias) dienas išnagrinėja Teikėjo pateiktus dokumentus ir priima sprendimą dėl Sutarties vykdymo sustabdymo. Apie Sutarties 18.3 papunktyje numatytas aplinkybes ir sprendimą sustabdyti Sutarties vykdymą Užsakovas Teikėją informuoja per 7 (septynias) dienas nuo tokių aplinkybių atsiradimo. Sutarties vykdymas gali būti nesustabdytas, o sustabdytas Sutarties vykdymas gali būti atnaujintas nesibaigus Sutarties 18 punkte nurodytoms aplinkybėms, jeigu paaiškėja, kad Sutarties vykdymo sustabdymo laikotarpiu Teikėjas teikė Paslaugas.
14. Išnykus Sutarties 18 punkte nurodytoms aplinkybėms, dėl kurių Sutarties vykdymas sustabdytas, ir atnaujinus Sutarties vykdymą, Paslaugos teikiamos per joms likusį terminą. Sutarties vykdymo sustabdymas ir (ar) Sutarties vykdymo atnaujinimas įforminamas Užsakovo raštu.
15. **PASLAUGŲ SUTEIKIMAS IR PASLAUGŲ REZULTATO PERDAVIMAS**

## V.A. Paslaugų grafikas

1. Teikėjas įsipareigoja ne vėliau kaip per 10 (dešimt) darbo dienų nuo Sutarties 51.3 papunktyje nurodyto pranešimo gavimo užpildyti kalendorinį statinio projekto vykdymo priežiūros darbų grafiką (toliau – Paslaugų grafikas) ir pinigų srautų prognozę bei suderinti juos su Užsakovo atstovu.
2. Teikėjas Paslaugas privalo atlikti laikydamasis Sutarties IV skyriuje ir Paslaugų grafike nustatytų terminų. Tinkamą patvirtinto Paslaugų grafiko vykdymą kontroliuoja Užsakovo atstovas.
3. Paslaugų grafiko pakeitimas yra galimas tik pritarus Užsakovo atstovui. Atnaujintas Paslaugų grafikas yra neatskiriama Sutarties dalis.
4. Tuo atveju, jei keičiasi subteikėjai (skiriamas naujas arba nusprendžiama nesudaryti sutarties su subteikėju, arba nutraukiama sutartis su subteikėju) arba subteikėjui skiriama atlikti didesnė (mažesnė) Paslaugų dalis, Teikėjas privalo atnaujinti Paslaugų grafiką, nurodydamas jame naujus su subteikėjais susijusius duomenis (paslaugas, kurias jie teiks, planuojamas paslaugų vertes).

## V.B. Projekto vykdymo priežiūra

1. Teikėjas įsipareigoja ne vėliau kaip per 14 (keturiolika) dienų nuo Sutarties 51.3 papunktyje nurodyto pranešimo gavimo pateikti Užsakovui statinio projektuotojo įsakymą dėl projekto vykdymo priežiūros vadovo (grupės) paskyrimo (Grupės vadovo ir narių vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai), Teikėjo pateikto projekto vykdymo priežiūros veiklos civilinės atsakomybės privalomojo draudimo liudijimo (poliso) bei draudimo įmokų sumokėjimo patvirtintas kopijas.
2. Projekto vykdymo priežiūra atliekama vadovaujantis Lietuvos Respublikos statybos įstatymu, statybos techniniais reglamentais STR 1.06.01:2016 „Statybos darbai. Statinio statybos priežiūra“ ir STR 1.04.04:2017 „Statinio projektavimas, projekto ekspertizė“.
3. Teikėjas, likus ne mažiau kaip 10 (dešimčiai) dienų (ar per kitą, su Užsakovu suderintą terminą) iki Paslaugų, numatytų Sutarties 8 punkte, teikimo termino pabaigos turi pateikti Užsakovui naujos laidos techninį ar techninį darbo projektą, t. y. naujai pateiktą ir įformintą pagal visus atliktus Projekto keitimus projekto vykdymo priežiūros metu, atitinkantį Projekto vykdymo priežiūros techninėje specifikacijoje keliamus reikalavimus.
4. Teikėjas Projekto vykdymo priežiūros metu įsipareigoja lankytis statybvietėje tiek, kiek tai būtina siekiant įvykdyti pareigas, numatytas Lietuvos Respublikos aplinkos ministro 2016 m. gruodžio 2 d, įsakymu Nr. D1-848 pavirtinto Statybos techninio reglamento STR 1.06.01:2016 „Statybos darbai. Statinio statybos priežiūra“ VI skyriaus ketvirtajame skirsnyje ir Sutartyje, dalyvauti Projekto statybos dalyvių (projektuotojo, užsakovo, rangovo ir prižiūrėtojo) rengiamuose susirinkimuose. Esant poreikiui, Teikėjas gali inicijuoti Projekto statybos dalyvių susirinkimą, per protingą terminą informuodamas kitus statybos dalyvius.
5. Teikėjas Projekto vykdymo priežiūros metu įsipareigoja teikti argumentuotus atsakymus ir papildomą dokumentaciją į Projekto rangovo ir Užsakovo paklausimus per protingą terminą, bet ne vėliau kaip 5 (penkias) darbo dienas nuo tokio paklausimo gavimo dienos.
6. Projekto vykdymo priežiūra priimama ir įvertinama vadovaujantis techniniu projektu ar techniniu darbo projektu bei atsiskaitomu laikotarpiu įvykdytų darbų kokybe.
7. Projekto vykdymo priežiūra įforminama Projekto vykdymo priežiūros aktais, išvadomis ir rekomendacijomis (ataskaita).

V.C. Paslaugų rezultato perdavimas

1. Užsakovas įsipareigoja priimti iš Teikėjo Paslaugų rezultatą, atitinkantį technines specifikacijas, projektavimo sąlygas, teritorijų planavimo dokumentus, galiojančių teisės aktų, taisyklių, standartų reikalavimus, šioje Sutartyje nustatyta tvarka ir terminais.
2. Paslaugų rezultatą Teikėjas perduoda Užsakovui, o Užsakovas priima, pasirašydami suteiktų Paslaugų priėmimo-perdavimo aktą, kuriuo Užsakovas patvirtina priėmęs, o Teikėjas –perdavęs suteiktų Paslaugų rezultatą. Užsakovas suteiktų Paslaugų priėmimo-perdavimo aktą per 5 (penkias) darbo dienas nuo Teikėjo kreipimosi pasirašo arba raštu pateikia atsisakymo pasirašyti suteiktų Paslaugų priėmimo-perdavimo aktą priežastis ir nustato protingą terminą neatitikimams ir trūkumams pašalinti, nepratęsiant Sutarties 16 punkte nustatyto termino. Užsakovui Sutartyje nustatyta tvarka informavus apie atsisakymą pasirašyti suteiktų Paslaugų priėmimo-perdavimo aktą ir nurodžius priežastis, Teikėjas neturi teisės vienašališkai pasirašyti suteiktų Paslaugų priėmimo-perdavimo akto ir privalo ištaisyti Užsakovo nurodytus neatitikimus ir trūkumus per Užsakovo nustatytą terminą. Teikėjas įsipareigoja visą dokumentaciją, nurodytą šiame Sutarties punkte, teikti Užsakovui elektroniniu formatu, pasirašytą saugiu elektroniniu parašu.
3. Suteiktų Paslaugų priėmimo-perdavimo akto pasirašymas neatleidžia Teikėjo nuo atsakomybės už nekokybiškai suteiktas Paslaugas ir pareigos ištaisyti nustatytus suteiktų Paslaugų trūkumus ir (arba) netikslumus arba atlyginti Užsakovo dėl to patirtus nuostolius.
4. **ATSISKAITYMO TVARKA**

VI.A. Bendroji atsiskaitymo tvarka

1. Užsakovas įsipareigoja pagal pateiktus atsiskaitymo dokumentus apmokėti Teikėjui už kokybiškai suteiktas Paslaugas Sutartyje nustatyta tvarka ir terminais.
2. Teikėjas įsipareigoja už Paslaugas, numatytas Sutarties 8 punkte atsiskaitymo dokumentus Užsakovui pateikti ne dažniau kaip kartą per ketvirtį, skaičiuojant nuo rangos darbų sutarties pasirašymo dienos.
3. Teikdamas Sutartyje numatytas Paslaugas, Teikėjas įsipareigoja ne vėliau kaip iki kito po ataskaitinio einančio mėnesio 2 (antros) dienos pateikti Užsakovui suteiktų Paslaugų priėmimo-perdavimo aktą, pasirašytą saugiu elektroniniu parašu, ir PVM sąskaitą faktūrą. Teikėjas PVM sąskaitą faktūrą turi pateikti Užsakovui naudojantis informacinės sistemos „SABIS“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Teikėjo pasirinktomis elektroninėmis priemonėmis. Teikėjui pateikus PVM sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais[[3]](#footnote-3), laikoma, kad PVM sąskaita faktūra Užsakovui nepateikta.
4. Teikėjui nepateikus tinkamai parengtų dokumentų, nurodytų Sutarties 37 punkte, apmokėjimo terminai yra nukeliami vėlavimo laikotarpiui iki bus pateikti tinkamai parengti dokumentai.
5. Užsakovas už suteiktas Paslaugas apmoka Teikėjui per 30 (trisdešimt) kalendorinių dienų nuo dienos, kai Užsakovas priima Sutarties 37 punkte nurodytus dokumentus.
6. Pagal šią Sutartį priklausančias sumokėti pinigų sumas Užsakovas sumoka Teikėjui mokėjimo pavedimu. Teikėjui iš anksto neinformavus Užsakovo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.
7. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) dienų.
8. Tuo atveju, kai Užsakovas atsisako Sutartyje numatytų Paslaugų, Užsakovas sumoka Teikėjui už tinkamai ir laiku iki Sutarties nutraukimo dienos suteiktas Paslaugas.
9. Užsakovas turi teisę be atskiro išankstinio Teikėjo įspėjimo sulaikyti ir (ar) išskaičiuoti iš Teikėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Teikėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Teikėją.
10. Užsakovas turi teisę raštu pranešęs Teikėjui sustabdyti Teikėjui pagal Sutartį priklausančius mokėjimus, jeigu Teikėjas nevykdo arba netinkamai vykdo Sutarties X skyriuje „Sutarties sąlygų įvykdymo užtikrinimas. Draudimas.“ prisiimtus įsipareigojimus, kol šie įsipareigojimai bus tinkamai įvykdyti.

VI.B. Tiesioginio atsiskaitymo su subtiekėjais sąlygos

1. Tiesioginis atsiskaitymas su ūkio subjektais, kurių pajėgumais Teikėjas remiasi, išskyrus subtiekėjus, nenumatytas.
2. Teikėjui Sutarties vykdymui pasitelkus subteikėjus, Užsakovas ne vėliau kaip per 3 darbo dienas nuo Sutarties pasirašymo (jei yra žinomi subteikėjai), arba nuo informacijos apie subtiekėjo pasitelkimą iš Teikėjo gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui dėl tiesioginio mokėjimo atlikimo.
3. Tarp Užsakovo, Teikėjo ir subteikėjo gali būti pasirašoma trišalė tiesioginio atsiskaitymo sutartis, kurioje aprašoma tiesioginio atsiskaitymo su subteikėju tvarka.
4. Tiesioginis atsiskaitymas su subtiekėju gali būti atliekamas tik po to, kai subtiekėjas suteikia visą jam perduotą Paslaugų dalį ir pateikia Užsakovui atsiskaitymo dokumentus, o Užsakovas priima atsiskaitymo dokumentus. Subtiekėjui negali būti mokamas avansas.
5. Kilus ginčui tarp Teikėjo ir subtiekėjo, jie ginčus sprendžia savarankiškai, Užsakovui nedalyvaujant.
6. Subtiekėjui išmokėtų sumų dydžiu mažinamos Teikėjui mokėtinos sumos.
7. **ŠALIŲ TEISĖS IR PAREIGOS**
8. Užsakovas įsipareigoja:
   1. per 5 (penkias) darbo dienas nuo Teikėjo prašymo dienos pateikti įgaliojimą Teikėjui dėl kitų veiksmų, reikalingų Sutarčiai įvykdyti, atlikimo.
   2. suteikti Teikėjui visą turimą informaciją ir (arba) dokumentus, reikalingus Sutarčiai vykdyti;
   3. informuoti Teikėją apie rangos darbų pagal Projektą sutarties pasirašymą ne vėliau kaip per 10 (dešimt) darbo dienų po minėtos sutarties pasirašymo;
   4. nedelsiant pašalinti Teikėjo įspėjime nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios.
9. Užsakovas turi teisę:
   1. tikrinti Teikėjo Paslaugų atlikimo eigą ir kokybę, nesikišant į Teikėjo ūkinę komercinę veiklą.
   2. duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų Paslaugų teikimą;
   3. nemokėti už nekokybiškai suteiktas Paslaugas arba, atsiradus trūkumų ar netikslumų, sustabdyti Paslaugų teikimą, kol trūkumai ar netikslumai bus pašalinti.
10. Teikėjas įsipareigoja:
    1. visą Paslaugų teikimo laikotarpį kaupti, saugoti ir tvarkyti visus Teikėjo pagal Sutartį privalomus parengti (gauti), pateikti ir jam vykdant Sutartį perduotus dokumentus, kitą dokumentaciją bei medžiagą. Teikėjas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti Užsakovui dėl to kilusius nuostolius;
    2. ne vėliau kaip per 5 (penkias) darbo dienas nuo Sutarties įsigaliojimo paskirti statinio projekto vadovą, statinio projekto dalies vadovą ir pateikti Užsakovui tai patvirtinančius dokumentus;
    3. raštu nedelsiant informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį, ir ne vėliau kaip per 20 (dvidešimt) darbo dienų nuo aplinkybių atsiradimo pateikti dokumentus, pagrindžiančius Teikėjo nurodytas aplinkybes;
    4. suteikti teisę Užsakovui naudotis visa projektavimo dokumentacija ir kita lydinčia informacija ir medžiaga ir nereikšti jokių pretenzijų;
    5. vykdyti teisėtus Užsakovo nurodymus, susijusius su Sutarties vykdymu. Jeigu Teikėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) dienas nuo tokio nurodymo gavimo dienos;
    6. savo sąskaita ištaisyti netikslumus ir trūkumus Projekte;
    7. neskelbti duomenų apie atliktus statybinius inžinerinius, ekonominius ir kitus tyrinėjimus, aplinkosaugos reikalavimų įgyvendinimą, statinio statybos projektavimą (statinio statybos projektinius sprendinius, statinio statybos skaičiuojamąją kainą ir kt.) tretiesiems asmenims.
    8. užtikrinti, kad parengtas Projektas bei visa kita dokumentacija, susijusi su Paslaugų teikimu, būtų parengti nešališkai, laikantis įstatymų, naudojantis priimtomis ir visuotinai pripažintomis sistemomis, ir atsižvelgdamas į naujausius projektavimo kriterijus;
    9. Užsakovui raštu pareikalavus, ne vėliau kaip per 20 (dvidešimt) darbo dienų perskaičiuoti statinio statybos skaičiuojamąją kainą (statinio projekto įgyvendinimo kainą) pagal einamųjų metų, kuriais numatoma statinio statybos pradžia, rinkos kainas, atsižvelgiant į rinkos kainų lygį skaičiuojamuoju‒statinio projekto įgyvendinimo pradžios laikotarpiu;
    10. visą Sutarties vykdymo laikotarpį nedelsiant, bet ne vėliau nei per 5 (penkias) darbo dienas nuo Užsakovo paklausimo gavimo dienos raštu Užsakovui pateikti atsakymus į klausimus, susijusius su Projektu;
    11. Užsakovui pareikalavus, dalyvauti Užsakovo organizuojamuose susitikimuose, kuriuose Teikėjas privalo lietuvių kalba pateikti išsamią ataskaitą apie Paslaugų teikimo progresą, su Sutarties vykdymu susijusias problemas ir galimas jų šalinimo priemones, atsakyti į užduodamus klausimus. Po pasitarimo Teikėjas privalo ne vėliau kaip per 2 darbo dienas arba kitą su Užsakovu suderintą terminą parengti ir pateikti Užsakovui patvirtinti susitikimo protokolą;
    12. Siekti, kad Sutarties vykdymo metu būtų sunaudojama mažiau gamtos išteklių, kaip tai apibrėžta Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas), t. y. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus, su Sutarties vykdymu susijusius dokumentus Užsakovui pateikti tik elektroniniu formatu ir juos pasirašyti elektroniniu parašu. Tuo atveju, jeigu iškyla būtinybė spausdinti dokumentus, naudoti perdirbtą popierių, atitinkantį žaliojo pirkimo reikalavimus, nurodytus Apraše.
11. Teikėjas turi teisę:
    1. atsisakyti vykdyti Sutartį, jei Užsakovas nepašalina Teikėjo įspėjime nurodytų nuo Užsakovo valios priklausančių aplinkybių, kliudančių tinkamai suteikti šioje Sutartyje numatytas Paslaugas ir reikalauti apmokėjimo už iki Sutarties nutraukimo suteiktas Paslaugas.
12. Teikėjas neturi teisės Projekte nurodyti konkretaus modelio ar šaltinio, konkretaus proceso ar prekės ženklo, patento, tipų, konkrečios kilmės ar gamybos, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Teikėjo Projekte nurodyti šiame Sutarties punkte išvardyti konkretūs statybos gaminiai ir technologijos laikomi Projekto trūkumais.
13. **ŠALIŲ ATSAKOMYBĖ**

VIII.A. Bendrosios sąlygos

1. Teikėjui yra žinomos Lietuvos Respublikos civilinio kodekso 6.703 straipsnio nuostatos, kad Teikėjas atsako už netinkamą Projekto parengimą, Paslaugų teikimą, taip pat už statinio statybos darbų perdirbimą dėl netinkamai parengto Projekto bei už Projekto ir Paslaugų trūkumus (įskaitant, bet neapsiribojant, klaidas, praleidimus, dviprasmybes, prieštaravimus, neatitikimus), kurie buvo nustatyti statybos darbų pagal Teikėjo parengtą Projektą vykdymo metu. Jeigu nustatomi Projekto ir (ar) Paslaugų trūkumai ir (ar) netikslumai, Teikėjas privalo Užsakovo reikalavimu neatlygintinai ištaisyti Projekto ir (ar) Paslaugų trūkumus ir (ar) netikslumus bei atlyginti Užsakovui nuostolius, įskaitant, bet neapsiribojant Užsakovo patirtas išlaidas įsigyjant ir apmokant papildomus statybos darbus, susijusius su netinkamu Projekto parengimu ir (ar) Paslaugų suteikimu, rangovui, vykdančiam statybos darbus pagal Teikėjo parengtą Projektą.
2. Visą Sutarties vykdymo laikotarpį Teikėjas įsipareigoja ne vėliau kaip per 10 (dešimt) darbo dienų nuo Užsakovo kreipimosi dienos savo sąskaita ištaisyti Projekto ir (ar) Paslaugų netikslumus, neatitikimus ir (ar) kitus trūkumus. Šis Teikėjo įsipareigojimas nepaneigia Teikėjo pareigos atlyginti Užsakovo nuostolius, nurodytos Sutarties 56 punkte.
3. Teikėjas, pasitelkęs papildomus subteikėjus, atsisakęs Sutartyje numatytų subteikėjų, sukeitęs vietomis Sutartyje numatytus subteikėjus, ir (ar) perdavęs didesnę (mažesnę) Paslaugų dalį, negu buvo nurodyta pasiūlyme, kitam Sutartyje numatytam subteikėjui, ir apie tai neinformavęs Užsakovo, t. y. nesilaikęs Sutarties 78 punkte nurodytų reikalavimų, įsipareigoja sumokėti Užsakovui 1000 Eur (vieno tūkstančio eurų) dydžio baudą už kiekvieną tokį pažeidimo atvejį, kuri bus išskaičiuota iš Teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.
4. Užsakovas, nepagrįstai uždelsęs atsiskaityti už suteiktas Paslaugas Sutartyje numatyta tvarka ir terminais, moka Teikėjui 0,03 % (nulio ir trijų šimtųjų procento) dydžio palūkanas nuo neapmokėtos sumos už kiekvieną uždelstą dieną.
5. Teikėjui pagal šią Sutartį neįvykdžius arba netinkamai įvykdžius Sutarties įsipareigojimus, kurie yra užtikrinti Sutarties įvykdymo užtikrinimu arba Sutarties 104–105 punktų atvejais, Užsakovas turi teisę pasinaudoti jam pateiktu Sutarties įvykdymo užtikrinimu (jeigu toks yra).
6. Teikėjas yra visiškai atsakingas už žalą, padarytą tretiesiems asmenims, jų turtui, atliekant Sutartyje numatytas Paslaugas. Teikėjas taip pat prisiima atsakomybę, jeigu jo sukurtas (parengtas) Projektas pažeis trečiųjų šalių interesus ar teises. Teikėjas atsako už subteikėjo, jo įgaliotų atstovų ir darbuotojų veiksmus arba neveikimą.
7. Teikėjas nėra atsakingas už viešojo administravimo subjektų[[4]](#footnote-4), trečiųjų asmenų, taip pat Užsakovo netinkamą veikimą ar neveikimą (pavyzdžiui, neteisėtų sprendimų priėmimą ar vėlavimą priimti sprendimus), dėl kurių negalėjo Paslaugų suteikti ir (ar) Paslaugų rezultato perduoti Užsakovui sutartyje numatytu laiku, jeigu apie šias aplinkybes Teikėjas nedelsdamas informavo Užsakovą ir ne vėliau kaip per 20 (dvidešimt) darbo dienų nuo jų atsiradimo pateikė jas pagrindžiančius dokumentus Užsakovui. Teikėjui, laiku informavusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami. Vėlavimo laikotarpis dėl viešojo administravimo subjektų, trečiųjų asmenų, Užsakovo netinkamo veikimo ar neveikimo skaičiuojamas dienomis.
8. Sutarties 62 punkte nurodytos aplinkybės (viešojo administravimo subjektų, trečiųjų asmenų, Užsakovo netinkamas veikimas ar neveikimas) nepaneigia Teikėjo pareigos teikti Paslaugas pagal Sutartį, perduoti Paslaugų rezultatą Užsakovui per Sutartyje nustatytą laiką ir kurioms neturi įtakos Sutarties 62 punkte nurodytos aplinkybės.

VIII.B. Netesybos ir palūkanos

1. Teikėjas, nepateikęs Paslaugų rezultatų Sutartyje numatytu laiku, taip pat nesilaikęs pagal Paslaugų grafike nurodytų Paslaugų atlikimo terminų, įsipareigoja sumokėti Užsakovui 0,03% (nulio ir trijų šimtųjų procento) dydžio delspinigius už kiekvieną pavėluotą dieną nuo pradinės Sutarties vertės (be PVM) ir atlyginti Užsakovo patirtus nuostolius, kurių nepadengia netesybos. Delspinigiai išskaičiuojami iš Teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.
2. Teikėjui neteikiant arba netinkamai teikiant Sutarties 8 punkte numatytas Paslaugas, už kiekvieną pažeidimo atvejį Teikėjas įsipareigoja sumokėti Užsakovui 100 (vieno šimto) eurų dydžio baudą, kuri bus išskaičiuota iš Teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.
3. Paaiškėjus Projekto ir (ar) Paslaugų netikslumams ir (ar) trūkumams:
   1. iki tol, kol Teikėjas pašalins nustatytus Projekto ir (ar) Paslaugų trūkumus ir (ar) netikslumus, Užsakovas turi teisę taikyti bet kurią arba visas toliau nurodytas priemones:
      1. atsisakyti pasirašyti suteiktų Paslaugų priėmimo-perdavimo aktą;
      2. sulaikyti mokėtinas sumas už suteiktas Paslaugas;
      3. taikyti Sutarties 64 punkte nustatyto dydžio delspinigius, jeigu Teikėjas, šalindamas nustatytus Projekto ir (ar) Paslaugų trūkumus ir (ar) netikslumus vėluoja suteikti Paslaugas per Sutartyje numatytą terminą.
   2. Teikėjui neištaisius Projekto ir (ar) Paslaugų trūkumų ir (ar) netikslumų per 10 (dešimt) darbo dienų nuo Užsakovo kreipimosi dienos, Teikėjas įsipareigoja atlyginti visus Užsakovo patirtus nuostolius, kurių nepadengia netesybos, o Užsakovas turi teisę taikyti bet kurią arba visas toliau nurodytas priemones:
      1. be atskiro įspėjimo pasitelkti trečiuosius asmenis nustatytiems Projekto trūkumams ir (ar) netikslumams ištaisyti ir turėtomis išlaidomis sumažinti Teikėjui pagal Sutartį mokėtinas sumas, o jeigu mokėtinų sumų ir delspinigių (jei taikomi) nepakanka padengti patirtoms išlaidoms, reikalauti atlyginti patirtas išlaidas ir kitus su trečiųjų asmenų pasitelkimu susijusius nuostolius;
      2. taikyti 100 (vieno šimto eurų) Eur dydžio delspinigius už kiekvieną pavėluotą pašalinti trūkumus, defektus, netikslumus ir (ar) neatitikimus kalendorinę dieną;
      3. pasinaudoti Sutarties įvykdymo užtikrinimu (jeigu toks buvo pateiktas);
      4. vienašališkai nutraukti Sutartį.
4. Jei Teikėjas Paslaugų nesuteikia iki Sutarties 105.1 punkte nurodyto delspinigių susidarymo termino, laikoma, kad Teikėjas atsisakė Užsakovui suteikti Paslaugas pagal Sutarties sąlygas.

VIII.C. Sutarties vykdymas su dideliais arba nuolatiniais trūkumais

1. Bus laikoma, kad Teikėjas vykdo Sutartį su dideliais trūkumais, jeigu:
   1. Užsakovas dėl Teikėjo kaltės turi patirti papildomų Techninėje specifikacijoje nenumatytų išlaidų;
   2. Teikėjas ar jo darbuotojai nesilaikė teisės aktų reikalavimų ar pažeidė trečiųjų asmenų teises ir dėl to Užsakovui buvo pateikti kokie nors reikalavimai ar pradėti procesiniai veiksmai prieš Užsakovą, o Teikėjas nekompensuoja dėl to Užsakovo patirtų išlaidų;
   3. Teikėjas prarado, sunaikino, sugadino ar padarė kitokią žalą jam Užsakovo perduotiems dokumentams, dokumentacijai bei medžiagai;
   4. Teikėjas nesilaikė Sutarties 55 punkte nustatytų reikalavimų.
2. Bus laikoma, kad Teikėjas vykdo Sutartį su nuolatiniais trūkumais, jeigu:
   1. atsisako vykdyti teisėtus Užsakovo nurodymus.
3. Nustačius, kad Teikėjas Sutartį vykdė su dideliais ar nuolatiniais trūkumais, Užsakovas turi teisę, nenutraukdamas Sutarties, įtraukti Teikėją į Nepatikimų tiekėjų sąrašą Teikėją informavus apie tai raštu:
   1. Sutarties 68.2 papunkčio atveju Užsakovas sprendimą, kad Teikėjas Sutartį vykdo su dideliais arba nuolatiniais trūkumais, priima įspėjęs Teikėją prieš 30 (trisdešimt) dienų;
   2. Sutarties 68.1, 68.3-68.4, 69.1 papunkčių atvejais Užsakovas sprendimą, kad Rangovas Sutartį vykdo su dideliais arba nuolatiniais trūkumais, priima be išankstinio įspėjimo.
4. **TEIKĖJO prievolės per garantinį terminą**
5. Teikėjas (kartu su rangovu ir statinio statybos techniniu prižiūrėtoju) Lietuvos Respublikos civilinio kodekso, taip pat Statybos įstatymo nustatyta tvarka atsako už statinio sugriuvimą ar per garantinį terminą nustatytus defektus. Sutarties Šalims yra žinomos Lietuvos Respublikos civilinio kodekso 6.697 ir 6.698 straipsnių nuostatos, kad Teikėjas atsako už objekto sugriuvimą ar defektus, jeigu objektas sugriuvo ar defektai buvo nustatyti per 5 metus, esant paslėptų statinio elementų – 10 metų, esant tyčia paslėptų defektų – 20 metų, jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Užsakovo ar jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
6. Garantinio termino metu atsiradus defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
7. **SUTARTIES SĄLYGŲ ĮVYKDYMO UŽTIKRINIMAS. DRAUDIMAS.**
8. Teikėjas privalo per 10 (dešimt) darbo dienų po Sutarties pasirašymo dienos savo sąskaita sudaryti ir pateikti Projekto vykdymo prižiūrėtojo veiklos draudimą. Teikėjas privalo sudaryti Projekto vykdymo prižiūrėtojo civilinės atsakomybės draudimo sutartį dėl netinkamai teikiamų Projekto vykdymo priežiūros paslaugų ne mažesnei kaip 43 400 EUR (keturiasdešimt trijų tūkstančių keturių šimtų eurų) draudimo sumai vienam draudžiamajam įvykiui visam Sutartyje numatyto Projekto vykdymo priežiūros laikotarpiui ir pateikti Užsakovui Projekto vykdymo prižiūrėtojo civilinės atsakomybės draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, patvirtintas kopijas. Teikėjas savo sąskaita privalo pratęsti (atnaujinti) draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu pasibaigs Projekto įgyvendinimas (statybos darbai) pagal statybos rangos darbų sutartį.
9. Teikėjas per visą draudimo sutarčių apsaugos galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.
10. Teikėjas įsipareigoja:
    1. Sutarties galiojimo metu, baigiantis Projekto vykdymo prižiūrėtojo veiklos draudimo sutarčiai, ne vėliau, kaip likus 10 (dešimt) darbo dienų iki draudimo sutarties pabaigos, pateikti Užsakovui naują Projekto vykdymo prižiūrėtojo civilinės atsakomybės draudimą patvirtinantį dokumentą, galiojantį ne trumpiau, kaip 1 (vieną) mėnesį po faktinės Projekto vykdymo priežiūros pabaigos datos;
    2. Užsakovui pasinaudojus Projekto vykdymo prižiūrėtojo veiklos draudimu (išnaudojus daugiau nei pusę draudimo sumos), per 10 (dešimt) darbo dienų pateikti naują Projekto vykdymo prižiūrėtojo veiklos draudimo dokumentą;
    3. Užtikrinti, kad šiame Sutarties skyriuje nurodyti pateikiami draudimo bendrovės, banko ar kitos kredito įstaigos dokumentai būtų išduoti: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie dokumento išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas ar kita kredito įstaiga arba draudimo bendrovė, kuri išdavė dokumentą, arba bendrovių grupė, kuriai jie priklauso.
11. **SUBTEIKĖJAI. SUBTEIKĖJŲ, PROJEKTO VADOVO IR PROJEKTO DALIES VADOVO KEITIMO TVARKA**
12. Teikėjas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subteikėjai.
13. Sutarčiai vykdyti pasitelkiami šie subteikėjai: [surašyti Teikėjo pasiūlyme nurodytus subteikėjus, jeigu tokių nėra parašyti žodį „nėra“]. Teikėjas įsipareigoja per 10 (dešimt) darbo dienų po Sutarties pasirašymo dienos pranešti Užsakovo atstovui subteikėjų kontaktinius duomenis ir subteikėjų atstovus ir subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
14. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui, papildomų subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą ir pateikus subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
15. Sutarties galiojimo metu ketinant keisti Sutartyje numatytus subteikėjus vietomis, perduoti didesnę (mažesnę) Paslaugų dalį, negu buvo suderinta, kitam Sutartyje numatytam subteikėjui, pasitelkti papildomus subteikėjus, atsisakyti Sutartyje numatytų subteikėjų, Teikėjo kartu su subteikėjais kvalifikacija turi būti ne mažesnė nei buvo reikalaujama pirkimo dokumentuose.
16. Pakeitus Sutartyje numatytus subteikėjus vietomis, perdavus didesnę (mažesnę) Paslaugų dalį, negu buvo suderinta, kitam Sutartyje numatytam subteikėjui, ir (ar) pasitelkus papildomus subteikėjus, subteikėjai gali pradėti vykdyti Paslaugas, tik Teikėjui pateikus atnaujintą Paslaugų grafiką Užsakovo atstovui.
17. Teikėjas Sutarties galiojimo metu gali keisti ar skirti papildomus statinio projekto ir (ar) statinio projekto dalies vadovus, tik raštu iš anksto apie tai informavęs Užsakovą. Keičiamo ar naujai skiriamo statinio projekto ir (ar) statinio projekto dalies vadovo kvalifikacija ir patirtis turi būti ne mažesnė, negu buvo reikalaujama pirkimo dokumentuose.
18. **PAPILDOMOS IR NEATLIEKAMOS PASLAUGOS**
19. Užsakovas, esant būtinybei, pagal šią Sutartį įsigis papildomų paslaugų arba atsisakys kai kurių Sutartyje numatytų paslaugų. Papildomos paslaugos – Sutartyje nenumatytos, tačiau tiesiogiai su Sutartyje numatytomis Paslaugomis susijusios ir būtinos Sutarčiai įvykdyti (užbaigti) paslaugos ir Sutartyje numatytų Paslaugų apimtys, viršijančios Sutarties 13 punkte numatytą procentą. Neatliekamos paslaugos – paslaugos, kurios Sutartyje buvo numatytos, tačiau Sutarties įgyvendinimo eigoje paaiškėjo, kad tokio pobūdžio paslaugų suteikimas netikslingas.
20. Papildomos paslaugos iš to paties Teikėjo galimos esant visoms šioms sąlygoms kartu:
    1. Teikėjo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą;
    2. bendra suteiktų ir reikalingų suteikti papildomų paslaugų vertė neviršija 10 (dešimties) procentų pradinės pirkimo sutarties vertės;
    3. įsigyjant papildomas paslaugas iš esmės nepakeičiamas Sutarties pobūdis;
    4. kai aiškiai įrodomi praleidimai, netikslumai ar klaidos Užsakovo reikalavimuose, kurių Teikėjas pagrįstai negalėjo numatyti.
21. Atskiro pakeitimo vertė negali viršyti 10 procentų pradinės pirkimo Sutarties vertės.
22. Nesant sąlygų, numatytų Sutarties 83 punkte, papildomoms paslaugoms įsigyti skelbiamas naujas atskiras viešasis pirkimas.
23. Jeigu, siekiant laiku ir tinkamai įvykdyti Sutartį, reikia atlikti papildomas paslaugas, kurių Teikėjas nenumatė sudarant šią Sutartį, bet turėjo ir galėjo jas numatyti pagal Užsakovo pateiktą techninę specifikaciją, objekto vizualinę apžiūrą, pirkimo ir kitus dokumentus, taip pat kitą viešai prieinamą informaciją, ir jos yra būtinos šiai Sutarčiai tinkamai įvykdyti, šias paslaugas Teikėjas atlieka savo sąskaita.
24. Papildomų paslaugų, o esant reikalui ir neatliekamų paslaugų, būtinumas turi būti pagrįstas dokumentais ir raštu suderintas su Užsakovu toliau nustatyta tvarka:
    1. Paaiškėjus aplinkybėms, dėl kurių reikalinga kreiptis į Užsakovą dėl papildomų ar neatliekamų paslaugų, ne vėliau kaip per 20 (dvidešimt) darbo dienų nuo tada, kai šios aplinkybės tapo žinomos Teikėjui, jis Užsakovui raštu teikia motyvuotą siūlymą dėl papildomų ar neatliekamų paslaugų būtinybės, pridėdamas tai pagrindžiančius dokumentus, kartu pateikdamas pagrindimą, kodėl jo siūlymas neatitinka Sutarties 86 punkte nurodytų kriterijų ir nurodydamas terminą, kuris reikalingas Teikėjo nurodytoms papildomoms paslaugoms suteikti bei jų įkainius ir pagrindimą (vadovaujantis šios Sutarties nuostatomis);
    2. gavęs 87.1 papunktyje nurodytus dokumentus, Užsakovas, remdamasis pateiktais dokumentais, Lietuvos Respublikos viešųjų pirkimų įstatymo, Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ ir kitų teisės aktų nuostatomis per 10 (dešimt) darbo dienų patikrina, ar pakanka duomenų sprendimui dėl Teikėjo siūlymo priimti ir ar Teikėjo siūlymas atitinka Sutarties 86 punkte nurodytus kriterijus;
    3. Užsakovui nustačius ir raštu informavus Teikėją, kad nepakanka duomenų sprendimui dėl Teikėjo siūlymo priimti, Teikėjas įsipareigoja per 10 (dešimt) darbo dienų nuo Užsakovo pranešimo gavimo dienos pateikti Užsakovui jo reikalaujamus papildomus duomenis ir dokumentus. Tokiu atveju kreipimosi dėl papildomų (ar neatliekamų) paslaugų data bus laikoma antrojo kreipimosi data;
    4. Užsakovui nustačius, kad Sutarties 87.1 papunktyje pateiktų dokumentų pakanka sprendimui priimti, Užsakovas pritaria pateiktam pasiūlymui arba jį atmeta;
    5. gavęs Užsakovo sprendimą pritarti pateiktam pasiūlymui, Teikėjas parengia paslaugų pakeitimo aktą ir kitus būtinus dokumentus (pavyzdžiui, techninę užduotį, sprendinius, sąmatinius skaičiavimus ir pan.). Visus parengtus dokumentus Paslaugų pakeitimo įforminimui Teikėjas pateikia Užsakovui ne vėliau kaip per 10 (dešimt) darbo dienų po pritarimo siūlomam sprendiniui gavimo, priešingu atveju Teikėjas neteks teisės į apmokėjimą už sprendinio įgyvendinimo papildomas paslaugas;
    6. gavęs dokumentus, nurodytus Sutarties 87.5 papunktyje, Užsakovas ne vėliau kaip per 5 (penkias) darbo dienas parengia papildomo susitarimo projektą ir pateikia jį Teikėjui pasirašyti.
25. Įsigyjant papildomų paslaugų pagal šią Sutartį, Sutarties kaina, kurią Užsakovas turi sumokėti Teikėjui, yra kaina, apskaičiuota įvertinus pagal Sutartį atliktų Paslaugų apimtis ir papildomas paslaugas.
26. Papildomų paslaugų kaina apskaičiuojama pagal papildomų paslaugų rezultate apskaičiuotų statybos darbų kainą ir įvertinus kainos santykį (koeficientą), gaunamą palyginus Teikėjo pasiūlyme nurodytą paslaugų kainą ir tų paslaugų skaičiuojamąją kainą (nurodytą suvestiniame statybos (skaičiuojamosios) kainos apskaičiavime).
27. Jei neįmanoma pritaikyti Sutarties 89 punkte nurodyto metodo, papildomų paslaugų kaina negali būti didesnė nei Teikėjo patiriamos išlaidos , įvertintos atsižvelgiant į Teikėjo pasiūlymo formoje nurodytas paslaugų vertes, ir negali būti didesnė už vidutinę rinkos kainą.
28. Paslaugų pakeitimo aktas turi būti patvirtintas Užsakovo ir pasirašytas Teikėjo. Teikėjas gali pradėti teikti papildomas paslaugas, Užsakovui patvirtinus paslaugų pakeitimo aktą ir Šalims pasirašius papildomą susitarimą dėl papildomų paslaugų atlikimo. Papildomas susitarimas dėl papildomų paslaugų atlikimo laikomas sudėtine Sutarties dalimi. Teikėjas, teikdamas papildomas paslaugas, nesant papildomo susitarimo dėl papildomų paslaugų atlikimo, prisiima riziką dėl neapmokėjimo už papildomas paslaugas.
29. Papildomų paslaugų apmokėjimui Teikėjas suteiktų paslaugų ataskaitose turi nurodyti atliktų papildomų ir (ar) neatliekamų paslaugų, numatytų paslaugų pakeitime, pavadinimus, kainas, bendrą sumą, kitus papildomų paslaugų įsigijimą pagrindžiančius dokumentus.
30. **KONFIDENCIALUMAS IR VERSLO ETIKA**
31. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
32. Teikėjas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas nuostatų reikalavimais.
33. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
34. Teikėjas patvirtina, kad yra susipažinęs su AB „Via Lietuva“ generalinio direktoriaus patvirtintu Tiekėjų etikos kodeksu[[5]](#footnote-5) (toliau – Etikos kodeksas), kuris yra neatskiriama šios Sutarties dalis ir įsipareigoja jo laikytis visos Sutarties galiojimo metu.
35. Teikėjas užtikrina, kad tiek jis pats, tiek jo darbuotojai, subtiekėjai, konsultantai, ekspertai ar kiti asmenys, veikiantys jo vardu ar pavedimu, laikysis Etikos kodekse nustatytų principų, įskaitant, bet neapsiribojant: verslo etikos, skaidrumo ir antikorupcijos reikalavimų, žmogaus teisių ir darbo standartų, aplinkosaugos principų, sankcijų režimų ir nacionalinio saugumo reikalavimų, vengs interesų konfliktų.
36. Teikėjas įsipareigoja:
    1. nedelsdamas informuoti Užsakovą apie bet kokius žinomus ar galimus Etikos kodekso pažeidimus;
    2. bendradarbiauti atliekant Etikos kodekso laikymosi patikrinimus;
    3. imtis visų būtinų priemonių nustatytiems neatitikimams pašalinti per Užsakovo nustatytą terminą.
37. Teikėjui nesilaikant šių nuostatų arba pažeidus kitus Etikos kodekso reikalavimus, Teikėjui bus taikoma Etikos kodekse numatyta atsakomybė bei Užsakovas pasilieka teisę įvertinti Teikėjo veiksmus pagal vykdomą Sutartį ir priimti sprendimus dėl tolimesnio bendradarbiavimo ir/ar Sutarties nutraukimo.
38. **NENUGALIMA JĖGA (force majeure)**
39. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
40. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
41. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 (penkiolika) darbo dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.
42. Nenugalimos jėgos atveju Šalys dėl atsiradusių nuostolių papildomo atlyginimo ir Paslaugų atlikimo terminų pratęsimo susitaria abipusiu susitarimu.
43. **SUTARTIES NUTRAUKIMAS**
44. Užsakovas,įspėjęs prieš 30 (trisdešimt) kalendorinių dienų, gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu Teikėjas:
    1. nepradeda laiku vykdyti Sutarties;
    2. Paslaugas teikia taip lėtai, kad jas baigti iki Sutarties 16 punkte nustatyto termino pabaigos pasidaro aiškiai negalima;
    3. Paslaugas teikia nekokybiškai, arba Teikėjas nepašalina Paslaugų trūkumų ir (ar) netikslumų per nustatytus terminus, arba trūkumai yra esminiai ir Teikėjas nepajėgus suteikti Paslaugų be esminių trūkumų ar didelių nuostolių Užsakovui;
    4. nevykdo Sutarties X skyriuje „Sutarties sąlygų įvykdymo užtikrinimas. Draudimas“ nustatytų reikalavimų;
    5. kitais teisės aktų numatytais atvejais, įskaitant Viešųjų pirkimų įstatymo 90 straipsnyje numatytais atvejais.
45. Užsakovas be išankstinio įspėjimo gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu:
    1. Paslaugas vėluoja suteikti daugiau kaip 3 (tris) mėnesius;
    2. Teikėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Teikėjo ir kreditorių susitarimą tęsti Teikėjo veiklą, kai Teikėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Teikėjo jungtinės veiklos partneris ar Subjektas, kurio pajėgumais remiasi Teikėjas, ir Šalys pagal Sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Teikėjas sugebės toliau tinkamai įvykdyti įsipareigojimus pagal Sutartį;
    3. Teikėjas, siekdamas sudaryti Sutartį su Užsakovu, buvo sudaręs susitarimą, neleistinai ribojantį konkurenciją;
    4. Paaiškėja, kad Teikėjas turėjo būti pašalintas iš Pirkimo procedūros pagal Viešųjų pirkimų įstatymo 46 straipsnio 1 dalį ar dėl kitų Pirkimo dokumentuose nustatytų pašalinimo pagrindų;
    5. Teikėjas nustatytais terminais nepateikia Sutartyje numatytų privalomų draudimų, užtikrinimų arba laiku nepratęsia (neatnaujina) jų galiojimo (jei taikoma);
    6. Teikėjas Sutarties vykdymo metu nebeatitinka Pirkimo dokumentuose nustatytų kvalifikacinių reikalavimų;
    7. Teikėjas pažeidžia Sutartyje nustatytus įsipareigojimus dėl konfidencialumo.
46. Jeigu Užsakovas nutraukia Sutartį 104–105 punktų pagrindu, Užsakovas sumoka už iki Sutarties nutraukimo tinkamai suteiktas Paslaugas pagal pateiktus ir tarpusavyje suderintus atsiskaitymo dokumentus Sutarties VI skyriuje „Atsiskaitymo tvarka“ nustatyta tvarka. Taip pat Teikėjas privalo atlyginti Užsakovui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius. Nutraukus Sutartį 104–105 punktuose nustatytais pagrindais (išskyrus 105.2. punkte numatytą pagrindą), Teikėjas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM dydžio baudą. Tokia bauda laikoma minimaliais Užsakovo nuostoliais, kurių įrodinėti nereikia. Tuo atveju, jeigu minėta bauda nepadengia visų Užsakovo patirtų nuostolių, Teikėjas įsipareigoja atlyginti visus dėl šios sutarties nutraukimo patirtus nuostolius.
47. Paaiškėjus, kad Projekto įgyvendinimo (statybos) finansavimas yra nenumatytas ar sustabdytas, Užsakovas turi teisę vienašališkai nutraukti Sutartį, apie tai raštu įspėjęs Teikėją ne vėliau kaip prieš 30 (trisdešimt) kalendorinių dienų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
48. Užsakovas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
49. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
50. **KITOS SUTARTIES SĄLYGOS**
51. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, Užsakovoparengtais pirkimo dokumentais bei viešojo pirkimo metu pateiktu Teikėjopasiūlymu.
52. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo nustatyta tvarka ir atvejais.
53. Užsakovas, vadovaudamasis Viešųjų pirkimų įstatymo 87 straipsnio 2 dalies 12 punktu, sudarant pirkimo sutartį skiria atsakingą asmenį/is už pirkimo sutarties vykdymą - [įrašyti atsakingą asmenį/is ].
54. Teikėjo atstovas, atsakingas už Sutarties vykdymą – [vardas ir pavardė], tel. [telefono numeris], el. paštas [elektroninio pašto adresas].
55. Sutarties vykdymo metu Teikėjo pranešimai ir (ar) prašymai Užsakovui siunčiami nurodant žemiau esančioje lentelėje pateiktą (-us) projekto (-ų) kodą (-us)[[6]](#footnote-6) elektroninio pašto adresu [projektai@vialietuva.lt](mailto:projektai@vialietuva.lt) arba naudojantis nacionaline elektroninių siuntų pristatymo informacine sistema E.pristatymas:

|  |  |  |
| --- | --- | --- |
| Eil. Nr. | Projekto pavadinimas | Projekto kodas |
| 1 | Krašto kelio Nr. 179 Dusetos–Degučiai–Dūkštas ruožo nuo 0 iki 6,04 km kapitalinis remontas | 2020-1034-P-1 |

1. Teikėjo elektroninio pašto adresas kuriuo Sutarties vykdymo metu siunčiami Užsakovo pranešimai ir (ar) prašymai Teikėjui yra: [elektroninio pašto adresas].
2. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminami raštu lietuvių kalba ir siunčiami paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus mokėjimo dokumentus.
3. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
4. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
5. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
6. Sutartis įsigalioja Šalims pasirašius ją ir Teikėjui pateikus projekto vykdymo priežiūros veiklos civilinės atsakomybės draudimo dokumentą, nurodytą Sutarties 73 punkte ir galioja iki visų sutartinių įsipareigojimų įvykdymo arba Sutarties nutraukimo.
7. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.
8. Sutartis laikoma sudaryta, kai kvalifikuotu elektroniniu parašu ją pasirašo paskutinioji Šalis.
9. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti. Sutartį pasirašantys Šalių atstovai sutinka, kad jų asmens duomenys (vardai ir pavardės) būtų viešinami teisės aktų numatyta tvarka.
10. Pirkimo dokumentai ir viešojo pirkimo metu pateiktas Teikėjo pasiūlymas yra neatsiejama šios Sutarties dalis.

|  |  |
| --- | --- |
| **Užsakovas:**  Akcinė bendrovė Via Lietuva  Kauno g. 22 - 202  LT–03212 Vilnius  Įmonės kodas 188710638  PVM mokėtojo kodas LT100009270611  Telefonas (0 5) 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“  Atstovaujama įgalioto darbuotojo | **Teikėjas:** |

1. [1S-95 Dėl Kainodaros taisyklių nustatymo metodikos patvirtinimo (e-tar.lt)](https://www.e-tar.lt/portal/lt/legalAct/04cbd4205bd811e79198ffdb108a3753/asr)

   <https://e-seimas.lrs.lt/portal/legalAct/lt/TAD/daa0e4a05c3c11e7a53b83ca0142260e/asr>; [↑](#footnote-ref-1)
2. Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ 2.2. papunktis [↑](#footnote-ref-2)
3. <https://www.e-tar.lt/portal/lt/legalAct/TAR.C54AFFAA7622/tEzUrLXKCg> [↑](#footnote-ref-3)
4. <https://www.e-tar.lt/portal/lt/legalAct/TAR.0BDFFD850A66/DazvMCIOVO> [↑](#footnote-ref-4)
5. [A4-ETIKOS\_KODEKSAS-VIALIETUVA\_06-20.pdf](https://vialietuva.lt/wp-content/uploads/2025/06/A4-ETIKOS_KODEKSAS-VIALIETUVA_06-20.pdf) [↑](#footnote-ref-5)
6. <https://lakd.lt/wp-content/uploads/2022/03/Dokumentu-teikimas-LAKD_nurodant-projekto-koda.pdf> [↑](#footnote-ref-6)